FI
C 156/24
Euroopan unionin virallinen lehti
3.5.2023
Erityisominaisuudet (verrattuna saman luokan tislattuihin alkoholijuomiin) — ”Borzag pálinkan” alkoholipitoisuus on yli 40 tilavuusprosenttia, sillä tuotteen aromaattiset ominaispiirteet säilyvät ja kehittyvät parhaiten, jos alkoholipitoisuus on melko korkea.
Tuotteen haihtuvien aineiden vähimmäis­ pitoisuus on vähintään 350 g/hl 100-tilavuusprosenttista alkoholia, mikä johtuu raaka-aineen eli ruohoseljan aromaattisesta rikkaudesta Nógrádin läänissä. — ”Borzag pálinkan” tunnusomaisia aromaattisia vivahteita ovat makeus (suklaan, hedelmien ja hunajan miellyttävä maku), mausteisuus, mahdollisesti yrttimäisyys (minttu, vihreät yrtit, vanilja, anis, katajanmarja).
Samoin voi esiintyä kivellisistä marjoista peräisin olevia appelsiinin kuoren ja marsipaanin vivahteita.
5.
Maantieteellisen alueen rajaus Nógrádin lääni
6.
Tislatun alkoholijuoman tuotantomenetelmä Rajatulta alueelta peräisin olevat hedelmät murskataan, fermentoidaan ja tislataan sekä tislettä lepuutetaan maantieteellisellä alueella sijaitsevassa tislaamossa.
”Borzag pálinkan” tärkeimmät valmistusvaiheet ovat seuraavat: 1.
Hedelmien valinta ja hyväksyntä 2. Murskaus 3.
Fermentointi 4.
Tislaus 5.
Lepuuttaminen, varastointi 6.
Pálinkan valmistus ja käsittely
6.1.
Hedelmien valinta ja hyväksyntä Hedelmien on oltava kypsiä, eikä niissä saa olla laadultaan heikentyneitä siemeniä eikä vieraita aineita. 6.2.
Murskaus Hedelmässä on pienikokoiset siemenet.
Hedelmät perataan ja siemenet murskataan.
Siemenen ydin ei kuitenkaan saa vahingoittua (näin vähennetään vetysyanidin muodostumista).
Tämän jälkeen raaka-aine syötetään suoraan (ruostumattomasta teräksestä tai myös muovista valmistettuihin) käymissäiliöihin.
Hedelmien koostumuksesta ja kuivumisasteesta riippuen voi olla tarpeen lisätä vettä, jotta käyminen tapahtuisi oikein. 6.3.
Fermentointi Uusimpien tekniikoiden ja apumateriaalien (kontrolloitu käyminen, hiivaviljelmät, pektiinientsyymit) käyttö on sallittua ja suositeltavaa.
Murskeen optimaalinen pH on 2,8–3,5.
Käynyt murske on tislattava mahdollisimman pian, viimeistään 30 päivän kuluttua käymisestä.
Käynyt murske säilytetään tarvittaessa 10–22 °C:ssa. 6.4.
Tislaus ”Borzag pálinka” voidaan valmistaa millä tahansa kaupallisesti saatavilla olevalla tislauslaitteella.
Erikseen voidaan mainita pannutislaus silloin kun pálinka on valmistettu enintään 1 000 litran kuparipintaisella tislauspannulla vähintään kaksinkertaisella jakotislauksella. 6.5.
Lepuuttaminen, varastointi Jalostuksen/tislauksen jälkeen ”Borzag pálinkaa” on lepuutettava valolta suojatussa tilassa, jossa lämpötila on tasaisesti alle 20 °C ja kosteuspitoisuus kohtuullinen, jotta monitahoiset maut ja tuoksut voivat sekoittua.
Tuotetta on lepuutettava vähintään 60 päivää.
Tänä aikana pálinkaa ei saa käsitellä fysikaalisesti eikä kemiallisesti.